*ՈՐՈՇՈՒՄ*

*Կատարողական վարույթը կասեցնելու մասին*

 *31.05.2014թ. ք.Երևան*

 *ԴԱՀԿ ապահովող ծառայության Երևան քաղաքի Արաբկիր և Քանաքեռ-Զեյթուն բաժնի հարկադիր կատարող՝ արդարադատության ավագ լեյտենանտ Ա.Ավագյանս ուսումնասիրելով 08.04.2013թ. վերսկսված թիվ 01/04-1905/13 կատարողական վարույթի նյութերը.*

 *ՊԱՐԶԵՑԻ*

 *Երևան քաղաքի Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի կողմից 28.03.2013թ. տրված թիվ ԵԱՔԴ/1298/02/12 կատարողական թերթի համաձայն պետք է Սուսաննա Կարենի Գյուլնազարյանից հօգուտ Գայանե Ստեփանի Բախտիկյանի բռնագանձել 10000 /տաս հազար/ ԱՄՆ դոլարին համարժեք ՀՀ դրամ` որպես փոխառությամբ տրված պարտքի գումար, Կարեն Արտյոմի Գյուլնազարյանից հօգուտ Գայանե Ստեփանի Բախտիկյանի բռնագանձել 60000 /վաթսուն հազար/ ԱՄՆ դոլարին համարժեք ՀՀ դրամ` որպես փոխառությամբ տրված պարտքի գումար, Արուսյակ Հովհաննիսյանից հօգուտ Գայանե Ստեփանի Բախտիկյանի բռնագանձել 40000 /քառասուն հազար/ ԱՄՆ դոլարին համարժեք ՀՀ դրամ` որպես փոխառությամբ տրված պարտքի գումար:
 ՀՀ քաղաքացիական օրենսգրքի 411 հոդվածով սահմանված կարգով Սուսաննա Կարենի Գյուլնազարյանի պարտքի գումարի` 10000 /տաս հազար/ ԱՄՆ դոլարին համարժեք ՀՀ դրամի, Կարեն Արտյոմի Գյուլնազարյանի պարտքի գումարի` 60000 /վաթսուն հազար/ ԱՄՆ դոլարին համարժեք ՀՀ դրամի և Արուսյակ Հովհաննիսյանի պարտքի գումարի` 40000 /քառասուն հազար/ ԱՄՆ դոլարին համարժեք ՀՀ դրամի նկատմամբ հաշվեգրել և պատասխանողներ Սուսաննա Կարենի Գյուլնազարյանից, Կարեն Արտյոմի Գյուլնազարյանից, Արուսյակ Հովհաննիսյանից համապատասխանաբար հօգուտ Գայանե Ստեփանի Բախտիկյանի բռնագանձել տոկոսներ` սկսած 06.07.2012թ.-ից մինչև պատասխանողների կողմից պարտավորության փաստացի կատարման օրը, ինչպես նաև պետք է բռնագանձել բռնագանձվող գումարի 5%-ը, որպես կատարողական գործողությունների կատարման ծախս:*

 *Կատարողական գործողությունների ընթացքում արգելանք է դրվել պարտապան Սուսաննա Գյուլնազարյանին բաժնային սեփականության իրավունքով գրանցված ք.Երևան, Մամիկոնյանց փող. 39 շենքի, թիվ 30 բնակարանի վրա և «ՍԳԱՉ» սպառողական կոոպերատիվում որպես բաժնետեր, որի պատկանելիության հարցը վեճարկվում է դատական կարգով:*

 *Կատարողական գործողությունների ընթացքում պարզվել է, որ պարտապանի գույքը բավարար չէ պահանջատիրոջ պահանջները կատարելու համար:*

 *Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2 մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով*

 *ՈՐՈՇԵՑԻ*

 *Կասեցնել 08.04.2013թ. վերսկսված թիվ 01/04-1905/13 կատարողական վարույթը 60-օրյա ժամկետով.*

 *Առաջարկել պահանջատիրոջը և պարտապանին ներանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

 *Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում:*

 *Որոշման պատճենը ուղարկել կողմերին:*

 *Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից տասնօրյա ժամկետում:*

 *«ԴԱՀԿ մասին» ՀՀ օրենքի 28 հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները:*

 *Հարկադիր կատարող Ա.Ավագյան*